CELEX: 32013R0631
Language: mt
Date: 2013-06-28 00:00:00
Title: Regolament ta’ Implimentazzjoni tal-Kummissjoni (UE) Nru 631/2013 tat- 28 ta’ Ġunju 2013 li jirrevoka r-Regolament (KE) Nru 546/2006 u r-Regolament ta’ Implimentazzjoni (UE) Nru 233/2012  Test b’relevanza għaż-ŻEE

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 179/84
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 631/2013
   tat-28 ta’ Ġunju 2013
   li jirrevoka r-Regolament (KE) Nru 546/2006 u r-Regolament ta’ Implimentazzjoni (UE) Nru 233/2012
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (1), u b’mod partikolari il-punt (b)(iii) tat-Taqsima 1 tal-Kapitolu A tal-Anness VIII tiegħu,
   Billi:
   
               (1)
            
            
               Ir-Regolament (KE) Nru 999/2001 jistabblixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (“TSEs”) fl-annimali. L-Anness VIII tiegħu jipprevedi l-approvazzjoni, u l-emendar li jirriżulta, tal-programmi nazzjonali għall-kontroll tal-iscrapie tal-Istati Membri jekk dawn jikkonformaw ma’ ċerti kriterji stabbiliti f’dak ir-Regolament.
            
         
               (2)
            
            
               Ir-Regolament tal-Kummissjoni (KE) Nru 546/2006 tal-31 ta’ Marzu 2006 li jimplimenta r-Regolament (KE) Nru 999/2001 tal-Parlament Ewropew u tal-Kunsill fir-rigward tal-programmi nazzjonali għall-kontroll tal-iscrapie u garanziji addizzjonali u li jidderoga minn ċerti kondizzjonijiet tad-Deċiżjoni 2003/100/KE u li jirrevoka r-Regolament tal-Kummissjoni (KE) Nru 1874/2003 (2) japprova l-programmi nazzjonali għall-kontroll tal-iscrapie ta’ ċerti Stati Membri. Jistabbilixxi wkoll il-garanziji addizzjonali li jistgħu jibbenefikaw minnhom dawk l-Istati Membri b’rabta mal-movimenti tal-anninmali ovini u kaprini, kif ukoll tal-isperma u l-embrijuni tagħhom.
            
         
               (3)
            
            
               Ir-Regolament ta’ Implimentazzjoni tal-Kummissjoni (UE) Nru 233/2012 tas-16 ta’ Marzu 2012 li jimplimenta r-Regolament (KE) Nru 999/2001 tal-Parlament Ewropew u tal-Kunsill rigward l-approvazzjoni tal-programm nazzjonali ta’ kontroll tal-iscrapie emendat għad-Danimarka (3) japprova l-programm nazzjonali emendat għall-kontroll tal-iscrapie għad-Danimarka.
            
         
               (4)
            
            
               Sabiex il-leġiżlazzjoni tal-Unjoni tkun ċara u sempliċi, l-Anness VIII tar-Regolament (KE) Nru 999/2001, kif emendat mir-Regolament tal-Kummissjoni (UE) Nru 630/2013 tat-28 ta’ Ġunju 2013 li jemenda l-Annessi tar-Regolament (KE) Nru 999/2001 tal-Parlament Ewropew u tal-Kunsill li jistabbilixxi r-regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (4), jistipula l-lista tal-Istati Membri bi programm nazzjonali approvat għall-kontroll tal-iscrapie klassika u l-garanziji addizzjonali korrispondenti li jibbenefikaw minnhom dawk l-Istati Membri b’rabta mal-movimenti tal-annimali ovini u kaprini, kif ukoll tal-isperma u l-embrijuni tagħhom.
            
         
               (5)
            
            
               L-emendi għar-Regolament (KE) Nru 999/2001 stipulati fir-Regolament (UE) Nru 630/2013 japplikaw mill-1 ta’ Lulju 2013. Għalhekk id-dispożizzjonijiet tar-Regolament (KE) Nru 546/2006 u tar-Regolament ta’ Implimentazzjoni (UE) Nru 233/2012 ma jibqgħux japplikaw minn dakinhar. Għal finijiet marbuta maċ-ċarezza u ċ-ċertezza legali, dawk ir-Regolamenti għalhekk għandhom jiġu rrevokati fl-istess data.
            
         
               (6)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 546/2006 u r-Regolament ta’ Implimentazzjoni (UE) Nru 233/2012 huma rrevokati b’effett mill-1 ta’ Lulju 2013.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Ġunju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 147, 31.5.2001, p. 1.
   
      (2)  ĠU L 94, 1.4.2006, p. 28.
   
      (3)  ĠU L 78, 17.3.2012, p. 13.
   
      (4)  Ara paġna 60 ta’ dan il-Ġurnal Uffiċjali.